COL พุ่ง 12.66% หลังเตรียมขายธุรกิจออนไลน์ที่ขาดทุนให้บริษัทแม่
COL พุ่ง 12.66% หลังเตรียมขายธุรกิจออนไลน์ที่สร้างผลขาดทุนให้บริษัทแม่ ล่าสุด ณ เวลา 10.13 น. ราคาอยู่ที่ 44.50 บาท บวก 5.00 บาท หรือ 12.66% สูงสุดที่ 47.75 บาท ต่ำสุดที่ 44.00 บาท มูลค่าซื้อขายที่ 138.16 ล้านบาท 
7 เม.ย. 2560

ผู้สื่อข่าวรายงานว่า ราคาหุ้นบริษัท ซีโอแอล จำกัด (มหาชน) หรือ COL ณ เวลา 10.13 น. ราคาอยู่ที่ 44.50 บาท บวก 5.00 บาท หรือ 12.66% สูงสุดที่ 47.75 บาท ต่ำสุดที่ 44.00 บาท มูลค่าซื้อขายที่ 138.16 ล้านบาท

ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ฯว่า COL เตรียมยุติธุรกิจออนไลน์ และขายให้กับบริษัทแม่ เนื่องจากธุรกิจออนไลน์ใช้ทรัพยากรและไม่อาจมีกำไรได้โดยเร็ว เพราะหากไม่นับขาดทุนจากธุรกิจออนไลน์ COL จะมีกำไรปี 59 ที่ 714 ล้านบาท จาก 384 ล้านบาท หรือคิดเป็น PER 17.7 เท่า ต่ำกว่าค่าเฉลี่ยกลุ่มค้าปลีกที่ 25.9 เท่า ทำให้มีโอกาสในการเก็งกำไรระยะสั้นจาก valuation ที่ถูกกว่าได้
 